ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id nl id id pl id id id id id id id ms id ms id id ms ms id id ms ms ms id id id id id de ms ms ms id ms id ms ms id cs ms ms ms ms id id ms ms ms ms ms id ms id id pl id ms id ms id tr id ms ms ja id id ms ms id id id en ms ms en en en en en en en id id id id id en id id jv ms id id it es id id en id ms ms ms ms ms ms
Makanan Berkafein Selain Kopi? Ini 9 Lagi Makanan Mengandungi Kafein
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
9 Makanan Harian Ini Ada Kandungan Kafein! Patutlah Mata Selalu Cerah
Ditulis oleh Muhammad Wa'iz Disemak pada 3 minggu lalu
Disemak secara perubatan oleh Dr. Aisyah Syahira Abdul Hamid
Pernahkah anda terfikir, apakah makanan berkafein lain selain kopi? Atau anda sendiri tidak tahu rupanya ada sumber kafein lain selain kopi?
Semak apa yang kami sediakan di bawah ini.
Untuk mendapatkan lebih banyak info berkenaan pemakanan, anda boleh klik di sini.
Kafein adalah sejenis bahan perangsang semula jadi yang banyak diperoleh daripada sumber seperti kopi, teh dan juga koko.
Ia adalah bahan yang boleh membuatkan anda menjadi sedikit ketagih kepadanya.
Makanan dan minuman berkafein sering dikaitkan dengan kemampuannya untuk membuatkan kita kekal berjaga.
Ini kerana, kafein akan merangsang otak serta sistem saraf pusat untuk kekal berjaga selain mengelakkan rasa letih.
Bagaimana kafein bertindak dalam tubuh kita?
Setelah anda minum kopi, sumber kafein daripada kopi yang anda minum akan diserap dengan pantas ke dalam perut dan juga darah.
Setelah itu, kafein tersebut akan pergi ke bahagian hati dan diuraikan menjadi sebatian yang boleh memberi kesan terhadap organ tubuh yang lain.
Salah satu organ yang paling terkesan dengan kehadiran kafein ialah otak.
Apabila kafein memasuki otak, ia akan menghalang kesan adenosin dalam otak daripada berlaku.
Adenosin ialah sejenis neurotransmitter yang menenangkan otak dan membuatkan anda menjadi letih.
Biasanya, adenosin akan semakin bertambah sepanjang hari serta membuatkan anda berasa letih dan mahu tidur.
Namun, dengan kehadiran kafein dalam otak, ia akan menyahaktif kesan adenosin daripada berlaku. Hasilnya, anda akan kekal berjaga.
Makanan berkafein yang mungkin anda tidak pernah tahu
Selain kopi dan juga teh, ada beberapa lagi jenis minuman dan juga makanan berkafein yang mungkin anda tidak pernah sedar sebelum ini.
Kami berikan senarai sumber kafein ini untuk bacaan anda.
Ya, coklat juga sebenarnya mempunyai kandungan kafein. Ini kerana kafein juga boleh dijumpai dalam biji koko.
Jumlah kafein yang terdapat dalam coklat bergantung kepada jenis coklat tersebut.
Ini kerana, setiap jenis coklat yang anda makan, ia mempunyai campuran bersama bahan lain yang memberi kesan kepada jumlah kafein di dalamnya.
Semakin gelap coklat yang anda makan, maka semakin tinggi kandungan kafeinnya.
Sebagai contoh, coklat gelap mempunyai jumlah kafein yang lebih tinggi berbanding coklat jenis lain.
Makanan berkafein 2: Bijirin sarapan pagi
Bijirin sarapan pagi juga mempunyai kandungan kafein dengan jumlah tertentu.
Bijirin sarapan pagi berperisa coklat mempunyai sekitar 11 miligram kafein bagi setiap kotak.
Ini bermakna, anda akan mendapat sekitar 1 miligram kafein bagi setiap cawan bijirin yang anda ambil.
#3. Biskut cip coklat
Bagaimana biskut cip coklat juga mempunyai kafein? Sudah pasti daripada cip coklat yang digunakan dalam resipinya.
Untuk pengetahuan anda, satu cawan cip coklat mengandungi sekitar 33.6 miligram kafein.
Makanan berkafein 4: Susu coklat
Bukan hanya kopi atau teh, tetapi susu atau minuman coklat juga adalah salah satu daripada sumber kafein.
Satu cawan minuman susu coklat mengandungi sekitar 2.5 miligram kafein di dalamnya.
#5. Aiskrim dan yogurt
Aiskrim dan yogurt juga mempunyai kandungan kafein jika ia berperisa coklat atau kopi.
Ia boleh mengandungi sekitar 30 hingga 45 miligram kafein bagi setiap 100 ml aiskrim dan juga yogurt.
Bagi yang gemar memasukkan serbuk koko dalam resipi kek dan juga biskut, anda juga perlu tahu kewujudan kafein di dalamnya.
Satu sudu makan serbuk koko mengandungi 12.4 miligram kafein iaitu bersamaan dengan satu hirupan kopi.
Pengilang minuman berkarbonat juga memasukkan kafein dalam penghasilan produk minuman mereka.
Sebagai contoh, minuman Mountain Dew mengandungi sekitar 91 miligram kafein bagi setiap 600 ml.
Diet Coke pula mengandungi 76 miligram kafein dengan jumlah yang sama.
Kopi decaf juga mengandungi kafein? Ya. kopi decaf bukanlah bermakna kopi tersebut benar-benar tiada kafein.
Kajian menunjukkan, bagi setiap cawan kopi decaf, ia mengandungi sekitar 8 hingga 14 miligram kafein.
Makanan berkafein 9: Matcha
Tidak pelik jika dikatakan matcha juga mempunyai kafein. Ini kerana, serbuk matcha dihasilkan daripada daun teh hijau dan mempunyai kandungan kafein seperti kopi.
Bagi setiap 236 ml minuman matcha, ia mengandungi sekitar 70 miligram sumber kafein.
Jangan tidak percaya, 9 jenis makanan ini sememangnya mengandungi kafein.
Sumber kafein daripada makanan di atas berbeza jumlahnya mengikut jenis makanan.
Apa yang pasti, sebarang makanan dan minuman yang mempunyai kandungan kopi, teh dan juga koko, pastinya mempunyai sumber kafein di dalamnya.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
What Foods Contain Caffeine?. https://www.sleep.org/sleep-questions/foods-with-caffeine/. Accessed Sept 24, 2021
Caffeine chart. https://www.cspinet.org/caffeine-chart. Accessed Sept 24, 2021
Caffeine. https://www.hsph.harvard.edu/nutritionsource/caffeine/. Accessed Sept 24, 2021
Caffeine Chart. https://cspinet.org/eating-healthy/ingredients-of-concern/caffeine-chart. Accessed Sept 24, 2021
Everything You Need to Know About Caffeine. https://foodinsight.org/everything-you-need-to-know-about-caffeine-2/. Accessed Sept 24, 2021
Sources of caffeine. https://www.coffeeandhealth.org/topic-info/caffeine-sources-of-caffeine. Accessed July 19, 2022.
Sources of Caffeine in Diets of US Children and Adults: Trends by Beverage Type and Purchase Location. https://www.ncbi.nlm.nih.gov/pmc/articles/PMC4808882/. Accessed July 19, 2022.
Penggemar Kopi Mahu Berhenti Ambil Kafein? Ini 6 Perkara Yang Akan Terjadi Pada Tubuh Badan Anda!
Kafein Bantu Tingkat Prestasi Ahli Sukan, Tapi Ada Pro & Kontra Jika Atlet Minum Kopi!
Ditulis oleh Muhammad Wa'iz Disemak pada 3 minggu lalu
Disemak secara perubatan oleh Dr. Aisyah Syahira Abdul Hamid
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.